stanford-oval/wikipedia huggingface dataset:
นิพล รัตนพันธ์

นิพล รัตนพันธ์ (สายธารสิโป)
นิพล รัตนพันธ์ (นามปากกา: สายธารสิโป) นักเขียนชาวจังหวัดนราธิวาส รางวัลนักกลอนตัวอย่าง จากสมาคมนักกลอนแห่งประเทศไทย พ.ศ. 2555 และรางวัลผู้ใช้ภาษาไทยดีเด่น จากกรมส่งเสริมวัฒนธรรม กระทรวงวัฒนธรรม พ.ศ. 2560
ประวัติ

นิพล รัตนพันธ์ เป็นข้าราชการครูบำนาญ โดยรับราชการครูครั้งแรกที่โรงเรียนบ้านสิโป อ.ระแงะ จ.นราธิวาส ซึ่งเป็นพื้นที่เชิงเขาซีโป-บูโด นอกจากเป็นครู เขาก็เขียนบทกวีเสนอแนวคิด แง่มุมความงาม ความเป็นธรรม สะท้อนวิถีชีวิต ความเชื่อในท้องถิ่นควบคู่ไปด้วย
นิพลเริ่มเขียนบทกวีตั้งแต่เรียนที่มหาวิทยาลัยศรีนครินทรวิโรฒ ได้รวมกลุ่มกับเพื่อนนักเขียนและกวีภาคใต้ ในนาม “กลุ่มนาคร”
งานประพันธ์

หนังสือชุด ส่งเสริมกระบวนการเรียนรู้ “ร่องรอยการเรียนรู้ในโลกกว้าง” กรมวิชาการกระทรวงศึกษาธิการ พ.ศ. 2539
หนังสือการจัดกระบวนการเรียนรู้ที่เน้นผู้เรียนเป็นสำคัญ “ปฏิบัติแก้ปัญหาพัฒนาการเรียนรู้” สำนักงานคณะกรรมการการศึกษาแห่งชาติ สำนักนายกรัฐมนตรี พ.ศ. 2554
รวมบทกวีคัดสรรในรอบ 2 ทศวรรษ “ลมใต้ไฟ” สำนักพิมพ์หัวใจเดียวกัน พ.ศ. 2553
นิยายเยาวชน งานเขียน 3 ภาษา เรื่อง “ตะลุยนราตามหาขุมทรัพย์” โดยสำนักงานการเรียนรู้ สำนักนายกรัฐมนตรี พ.ศ. 2556
รวมบทกวี “บ้านที่หายไปของความรัก” พ.ศ. 2558
อับดุลอายี สาแม็ง

| อับดุลอายี สาแม็งท> ช., ท.ม. |
| --- | --- |

ข้อมูลส่วนบุคคล
เกิด: 7 กุมภาพันธ์ พ.ศ. 2499 (68 ปี) จังหวัดยะลา ประเทศไทย
พรรคการเมือง: ประชาชาติ (2561–ปัจจุบัน)
คู่สมรส: ธนินี สาแม็ง

อับดุลอายี สาแม็ง (เกิด 7 กุมภาพันธ์ พ.ศ. 2499) เป็นสมาชิกสภาผู้แทนราษฎรจังหวัดยะลา 2 สมัย อดีตสมาชิกวุฒิสภาไทย ชุดที่ 11 และอดีตสมาชิกวุฒิสภาจังหวัดยะลา
ประวัติ

อับดุลอายี สาแม็ง เกิดเมื่อวันที่ 7 กุมภาพันธ์ พ.ศ. 2499 เป็นบุตรของนายยูโซ๊ะ และ นางเจ๊ะวอ สาแม็ง สำเร็จการศึกษาระดับปริญญาตรี วิศวกรรมศาสตรบัณฑิต จาก มหาวิทยาลัยเกษตรศาสตร์ และ ศิลปศาสตรมหาบัณฑิต สาขาวิชาพัฒนาสังคม จาก สถาบันบัณฑิตพัฒนบริหารศาสตร์ สมรสกับนางธนินี สาแม็ง มีบุตร-ธิดา 6 คน
การทำงาน

อับดุลอายี ทำอาชีพธุรกิจส่วนตัว โดยการดำรงตำแหน่งกรรมการผู้จัดการและกรรมการ ที่ห้างหุ้นส่วนจำกัดยะลาทรายทอง และ บริษัทสลามัตแก๊ส จำกัด ซึ่งเป็นกิจการของครอบครัว
งานการเมือง

อับดุลอายี เข้าสู่วงการการเมืองด้วยการเป็นสมาชิกสภาองค์การบริหารส่วนจังหวัดยะลา เมื่อ พ.ศ. 2543 และ ดำรงตำแหน่งรองนายกองค์การบริหารส่วนจังหวัดยะลา ใน พ.ศ. 2545 ถึง พ.ศ. 2557 ก่อนที่จะดำรงตำแหน่งเป็นสมาชิกวุฒิสภาจังหวัดยะลา ในปี พ.ศ.  2557 จนกระทั่งได้รับเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2562 สังกัดพรรคประชาชาติ (พ.ศ. 2561)
งานการเมือง > สมาชิกสภาผู้แทนราษฎร

อับดุลอายี สาแม็ง ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดยะลา สังกัดพรรคประชาชาติ (พ.ศ. 2561)
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดยะลา สังกัดพรรคประชาชาติ (พ.ศ. 2561)
งานการเมือง > สมาชิกวุฒิสภา

อับดุลอายี สาแม็ง ได้รับการเลือกตั้งเป็นสมาชิกวุฒิสภามาแล้ว 1 สมัย คือ
การเลือกตั้งสมาชิกวุฒิสภาไทยเป็นการทั่วไป พ.ศ. 2557 จังหวัดยะลา
เครื่องราชอิสริยาภรณ์

พ.ศ. 2567 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 2 ทวีติยาภรณ์ช้างเผือก (ท.ช.)
พ.ศ. 2563 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 2 ทวีติยาภรณ์มงกุฎไทย (ท.ม.)
โรงพยาบาลลำพูน

| โรงพยาบาลลำพูน |
| --- | --- |
Lamphun Hospital

ประเภท: รัฐ
ที่ตั้ง: 177 หมู่ 1 ตำบลต้นธง อำเภอเมืองลำพูน จังหวัดลำพูน 51000
ข้อมูลทั่วไป
ก่อตั้ง: 24 มิถุนายน พ.ศ. 2497
สังกัด: กระทรวงสาธารณสุข
ความร่วมมือ: สำนักวิชาแพทยศาสตร์ มหาวิทยาลัยแม่ฟ้าหลวง
ผู้อำนวยการ: แพทย์หญิงลดาวรรณ หาญไพโรจน์
จำนวนเตียง: 411 เตียง 
แพทย์: 100 คน 
บุคลากร: 1,363 คน 
เว็บไซต์: https://www.lpnh.go.th
โรงพยาบาลลำพูน เป็นโรงพยาบาลทั่วไปประจำจังหวัดลำพูน ขนาด 411 เตียง สังกัดกระทรวงสาธารณสุข ให้บริการรักษาทั่วผู้ป่วยในและผู้ป่วยนอก ตั้งอยู่ที่ตำบลต้นธง อำเภอเมืองลำพูน จังหวัดลำพูน และเป็นศูนย์แพทยศาสตรศึกษาชั้นคลินิก สถาบันสมทบเพื่อการผลิตแพทย์ให้กับสำนักวิชาแพทยศาสตร์ มหาวิทยาลัยแม่ฟ้าหลวง
ประวัติ

โรงพยาบาลลำพูน เริ่มมีแนวความคิดในการก่อตั้งเมื่อปี พ.ศ. 2495 ตามนโยบายของรัฐบาลให้มีการสร้างโรงพยาบาลเพื่อให้บริการแก่ประชาชนทุกจังหวัด ต่อมาในปี พ.ศ. 2496 จึงได้มีการก่อสร้างอาคารหลังแรกของโรงพยาบาล ประกอบด้วย ห้องตรวจโรค ห้องผ่าตัด และห้องพักผู้ป่วยขนาด 10 เตียง มีแพทย์ประจำ 2 คน เภสัช 1 คน พยาบาล 5 คน บนเนื้อที่ 35-2-72 ไร่ เปิดดำเนินการตั้งแต่วันที่ 24 มิถุนายน พ.ศ. 2497
ต่อมาในปี พ.ศ. 2522 ได้รับงบประมาณสนับสนุนให้ก่อสร้างอาคารผู้ป่วย ขนาด 60 เตียง และในปี พ.ศ. 2536 ได้ก่อสร้างอาคาร 40 ปี รองรับผู้ป่วยจำนวน 120 เตียง
ปัจจุบันโรงพยาบาลลำพูน มีจำนวนเตียง 411 เตียง  แพทย์ 100 คน ทันตแพทย์ 17 คน เภสัชกร 35 คน พยาบาลวิชาชีพ 448 คน และบุคลากรอื่นๆกว่า 1,363 คน
ศูนย์แพทยศาสตรศึกษาชั้นคลินิก

ศูนย์แพทยศาสตรศึกษาชั้นคลินิก โรงพยาบาลลำพูน จัดการเรียนการสอนในระดับชั้นคลินิก ตามหลักสูตรแพทยศาสตรบัณฑิต ของสำนักวิชาแพทยศาสตร์ มหาวิทยาลัยแม่ฟ้าหลวง
หลักสูตรการศึกษา

ปัจจุบัน ศูนย์แพทยศาสตรศึกษาชั้นคลินิก โรงพยาบาลลำพูน จัดการเรียนการสอนในระดับชั้นคลินิก ตามหลักสูตรแพทยศาสตรบัณฑิต ของสำนักวิชาแพทยศาสตร์ มหาวิทยาลัยแม่ฟ้าหลวง ใน 1 หลักสูตร คือ
| ปริญญาตรี | สถาบันอุดมศึกษา |
| --- | --- |
 หลักสูตรแพทยศาสตรบัณฑิต ( พ.บ.):  มหาวิทยาลัยแม่ฟ้าหลวง
ระยะเวลาในการศึกษา

ใช้ระยะเวลาในการศึกษาตลอดหลักสูตรรวม 6 ปี ดังนี้
| ระดับชั้น | สถานที่ศึกษา |
| --- | --- |
 ระดับชั้นเตรียมแพทยศาสตร์และชั้นปรีคลินิก (ชั้นปี 1 - 3) ระดับชั้นคลินิก (ชั้นปี 4 - 6):  มหาวิทยาลัยแม่ฟ้าหลวง  ศูนย์แพทยศาสตรศึกษาชั้นคลินิก โรงพยาบาลลำพูน
ดูเพิ่ม

สำนักวิชาแพทยศาสตร์ มหาวิทยาลัยแม่ฟ้าหลวง
ศูนย์แพทยศาสตรศึกษาชั้นคลินิก
ศูนย์แพทยศาสตรศึกษาชั้นคลินิก โรงพยาบาลลำพูน
| ด ค กโรงพยาบาลและสถาบันร่วมผลิตแพทย์แห่งสำนักวิชาแพทยศาสตร์ มหาวิทยาลัยแม่ฟ้าหลวง |
| --- | --- | --- |
| โรงพยาบาล | โรงพยาบาลศูนย์การแพทย์มหาวิทยาลัยแม่ฟ้าหลวง |  |
| ศูนย์แพทยศาสตรศึกษาชั้นคลินิก | โรงพยาบาลกลาง • โรงพยาบาลเจริญกรุงประชารักษ์  • โรงพยาบาลลำพูน |  |
| ด ค กศูนย์แพทยศาสตรศึกษาชั้นคลินิกในประเทศไทย |
| --- | --- | --- |
| สำนักปลัดกระทรวงสาธารณสุข | กาฬสินธุ์ • กำแพงเพชร •  ขอนแก่น  • เจ้าพระยายมราช • เจ้าพระยาอภัยภูเบศร • ชุมพรเขตรอุดมศักดิ์ • ชลบุรี • เชียงรายประชานุเคราะห์ • ตรัง • นราธิวาสราชนครินทร์ • บุรีรัมย์ • ปัตตานี • ปทุมธานี • พระปกเกล้า • พระนครศรีอยุธยา • พิจิตร • พุทธชินราช พิษณุโลก • แพร่ • เพชรบูรณ์ • พะเยา • พหลพลพยุพเสนา • นครพิงค์ • นครปฐม • มหาราชนครราชสีมา • มหาราชนครศรีธรรมราช • มหาสารคาม • มุกดาหาร • เมืองฉะเชิงเทรา • ยะลา • ร้อยเอ็ด • ระยอง • ราชบุรี • ลำพูน • ลำปาง • วชิระภูเก็ต  • ศรีสะเกษ  • สกลนคร • สงขลา • สมเด็จพระเจ้าตากสินมหาราช • สรรพสิทธิประสงค์ • สระบุรี • สวรรค์ประชารักษ์ • สุราษฎร์ธานี • สุรินทร์  • สมุทรปราการ • หาดใหญ่ • อุดรธานี • อุตรดิตถ์ |  |
| กรมการแพทย์ | ราชวิถี • เลิดสิน • นพรัตนราชธานี |  |
| สำนักการแพทย์ กรุงเทพมหานคร | กลาง • เจริญกรุงประชารักษ์ • ตากสิน • สิรินธร • ราชพิพัฒน์ |  |
| สภากาชาดไทย | สมเด็จพระบรมราชเทวี ณ ศรีราชา |  |
| กองทัพอากาศ | ภูมิพลอดุลยเดช |  |
| กองทัพเรือ | สมเด็จพระปิ่นเกล้า • สมเด็จพระนางเจ้าสิริกิติ์ |  |
รายชื่อ • โครงการ • แพทยศาสตร์
อนิรุทธ์ กอมะ

อนิรุทธ์ กอมะ หรือที่นิยมเรียกและรู้จักกันดีในชื่อ ครูฮิม เป็นอดีตนักฟุตบอลเยาวชนทีมชาติไทยตำแหน่งกองกลาง และเป็นอดีตหัวหน้าผู้ฝึกสอนทีมสโมสรฟุตบอลสตูล อ.อนิรุทธ์ เคยได้รับฉายาว่า ไอ้หนูโคตรทรหด จากนักข่าวสยามกีฬาในขณะร่วมทีมเยาวชนทีมชาติไทย ที่ประเทศจีน เนื่องจากทำการฝึกซ้อมกับทีมขณะทำการถือศีลอดในเดือนรอมดอนอย่างแข็งกล้า จนเป็นที่ชื่มชมของบรรดานักข่าว ผู้ฝึกสอนและเพื่อนร่วมทีม นอกจากนั้นท่านยังเป็นนักเตะมุสลิมหนึ่งเดียวจากภาคใต้ในทีมชุดนั้นอีกด้วย ท่านเคยทำหน้าที่เป็นคูรที่โรงเรียนสตูลวิทยา และเป็นผู้ฝึกสอนฟุตบอลเยาวชนของโรงเรียนและของจังหวัดสตูล ปัจจุบันได้ลาออกจากราชการและเป็นข้าราชการบำนาญ
ประวัติ

อนิรุทธ์ถือกำเนิดที่ตำบลสะเตง อำเภอเมือง จังหวัดยะลาในครอบครัวระดับกลางในชุมชนตลาดเก่าซึ่งทำอาชีพค้าขาย สืบเชื้อสายมาจากชาวมลายูและชาวจีน ฝ่ายพ่อเป็นคนมลายูดั้งเดิมส่วนฝ่ายแม่เป็นคนเชื้อสายจีนที่อาศัยอยู่ในชุมชนตลาดเก่า อนิรุทธ์มีพี่น้องด้วยกัน ๙ คนซึ่งเติบโตมาในครอบครัวที่ให้ความสำคัญกับศาสนามากพอสมควร และพี่น้องผู้ชายส่วนใหญ่มีความชอบในกีฬาฟุตบอลกันทุกคน
ตระกูล กอมะ จากการเล่าสืบต่อกันมา มีที่มาจากผู้อาวุโสท่านหนึ่งที่เป็นที่เลื่อมใสของชาวบ้านในขณะนั้น ซึ่งชาวบ้านมักจะเรียกว่า โต๊ะกรามัต หรือ Datuk Keramat คำว่า กรามัตหรือ keramat มีที่มาจากภาษาอาหรับจากคำว่า การอมะ (Arabic:كرامة; English: karamat, keramat) ซึ่งหมายถึง ประเสริฐ วิเศษ ความมีศักดิ์ศรี  ผู้คนในสมัยนั้นจึงใช้คำว่า กรามัต เรียกผู้ที่เป็นที่เลื่อมใสของชาวบ้านในความหมายว่า ผู้ประเสริฐ ผู้วิเศษ ผู้ประเสริฐด้วยความรู้ ผู้ที่ได้รับเกียตริ ผู้ที่เป็นที่ยอมรับ ผู้มีศักดิ์ศรีในสังคม ต่อมาเมื่อรัฐบาลไทยได้กำหนดให้มีการใช้นามสกุลขึ้น ผู้คนในชนบทซึ่งไม่เคยมีประสบการณ์การใช้นามสกุลมาก่อนก็ไม่รู้จะใช้นามสกุลอะไร ผู้อาวุโสท่านนี้จึงได้รับการลงทะเบียนจากทางราชการไทยผู้ซึ่งไม่สันทัดในภาษามลายูและอาหรับ ด้วยกับคำว่า กอมะ ซึ่งเพื้ยนมาจาก การอมะ ในภาษาอาหรับ
ในฐานะนักฟุตบอล

อนิรุทธ์ เข้าแข่งฟุตบอลให้กับทีมจังหวัดต่างๆ มานับไม่ถ้วน เคยเข้าร่วมการแข่งขันฟุตบอลกีฬาแห่งชาติหลายหน ติดทีมเยาชนทีมชาติไทยชุดไปทำการแข่งขันที่ประเทศจีนนอกจากนั้น สื่อสำนักสยามกีฬาว่าเป็น ไอ้หนูโคตรทรหด ของทีม
ในฐานะผู้ฝึกสอน

ประมาณก่อนปี พ.ศ. 2532 อนิรุทธ์ได้ย้ายมาประจำการเป็นอาจารย์ที่โรงเรียนสตูลวิทยา และได้เข้ามาเป็นส่วนหนึ่งของทีมฟุตบอลจังหวัดสตูลในฐานะผู้ฝึกสอนและนักเตะในการแข่งขันกีฬาแห่งชาติรอบคัดเลือก ที่จ.ตรัง ในขณะนั้นมี คุณดาเหลน เจ๊ะเล็ม เป็นผู้ใหญ่ในวงการฟุตบอลสตูลที่ให้การสนับสนับอย่างเต็มความสามารถ อนิรุทธ์ กอมะซึ่งขณะนั้นเป็นอดีตนักฟุตบอลเยาวชนทีมชาติไทยได้ทำการเตรียมทีมอย่างหนักและวางตัวผู้เล่นอย่างรอบคอบ จนในที่สุดก็สามารถเอาชนะทีมยักษ์ใหญ่เจ้าภาพและเป็นตัวแทนเขตได้สำเร็จ อย่างไรก็ตามหลังการแข่งขัน ทีมฟุตบอลจ.สตูลถูกประท้วงจากฝ่ายจัดฐานละเมิดกฎระเบียบการแข่งขันฯ นั่นคือการยื่นประท้วงว่าจังหวัดสตูลนำผู้เล่นทีมชาติ (อนิรุทธ์ กอมะ) มาทำการแข่งขันด้วยซึ่งถือว่าผิดกฎกติกา
ผลงานหลักคือการคุมทีมเยาวชน ทีมจังหวัด และทีมสโมสรสตูลยูไนเต็ด
แหล่งข้อมูลอื่น

แฟนเพจเฟสบุ้คของอ.อนิรุทธ์ กอมะ
จากมุมที่มองไม่เห็น (1)[ลิงก์เสีย]
จากมุมที่มองไม่เห็น (2)[ลิงก์เสีย]
โค้ชฮิมกับความสำเร็จของฟุตบอลสตูลในอดีตจนปัจจุบัน
ยูยูฮาคุโชมาเคียวโทอิซึเซ็ง

วิดีโอเกม ค.ศ. 1994
| ยูยูฮาคุโชมาเคียวโทอิซึเซ็ง |
| --- | --- |

ผู้พัฒนา: เทรเชอร์
ผู้จัดจำหน่าย: ญี่ปุ่น: เซกา บราซิล: เตกตอย
กำกับ: เท็ตสึฮิโกะ คิกูจิ
โปรแกรมเมอร์: มาซากิ อุเกียว มิตสึรุ ไยดะ
ศิลปิน: เท็ตสึฮิโกะ คิกูจิ มาโกโตะ โองิโนะ ฮิโรชิ อิอูจิ
แต่งเพลง: ซาโตชิ มูราตะ คัตสึฮิโกะ ซูซูกิ อากิ ฮาตะ โนริโอะ ฮันซาวะ
ชุด: ยูยูฮาคุโช
เครื่องเล่น: เมกาไดรฟ์
วางจำหน่าย: ญี่ปุ่น: 30 กันยายน ค.ศ. 1994 บราซิล: ค.ศ. 1999
แนว: ต่อสู้
รูปแบบ: ผู้เล่นเดี่ยว, หลายผู้เล่น
ยูยูฮาคุโชมาเคียวโทอิซึเซ็ง (ญี่ปุ่น: 幽☆遊☆白書 魔強統一戦; อักษรโรมัน: Yu Yu Hakusho Makyō Tōitsusen) เป็นเกมต่อสู้ ค.ศ. 1994 ที่พัฒนาโดยเทรเชอร์ และเผยแพร่โดยเซกาสำหรับระบบเมกาไดรฟ์ ซึ่งอิงจากซีรีส์มังงะคนเก่งฟ้าประทานโดยโยชิฮิโระ โทงาชิ ซึ่งเนื้อเรื่องดำเนินตามตัวเอก อุราเมชิ ยูสึเกะ ที่ได้รับมอบหมายจากจ้าวยมบาลแห่งโลกวิญญาณด้วยการไขคดีสไตล์นักสืบที่เกี่ยวข้องกับทั้งมนุษย์และปีศาจที่คุกคามโลกที่มีชีวิต เรื่องราวเริ่มให้ความสำคัญกับศึกศิลปะการต่อสู้อย่างมากในขณะที่มันดำเนินไป
เกมนี้มีตัวละครที่สามารถเล่นได้ 11 ตัวจากมังงะ และมีรูปแบบการเล่นเป็นการต่อสู้แบบ 2 มิติดั้งเดิม คู่ชิงในแต่ละยกพยายามทำลายพลังชีวิตของกันและกัน โดยใช้การโจมตีระยะสั้นและระยะไกล รวมถึงคอมโบพิเศษ นอกจากนี้ยังรวมกลไกอื่น ๆ เช่น การให้ผู้เล่นสูงสุดสี่คนทำการแข่งขันพร้อมกัน และปล่อยให้นักสู้สลับกันระหว่างระนาบแนวนอนในฉากหน้าและฉากหลัง เกมมีตัวเลือกสำหรับผู้เล่นหลายคนซึ่งรวมถึงแมตช์แบทเทิลรอยัล, แท็กทีม และโหมดทัวร์นาเมนต์
ภาคมาเคียวโทอิซึเซ็งได้รับการสร้างขึ้นตอนจุดสูงสุดของเกมต่อสู้ระดับโลกสำหรับคอนโซลภายในบ้านในช่วงต้นทศวรรษ 1990 ซึ่งนำโดยเกมที่ได้รับความนิยมอย่างสตรีทไฟเตอร์ II หลังจากบริษัทเปิดตัวในระบบนี้กับกันสตาร์ฮีโรส์ เทรเชอร์ก็เริ่มพัฒนามาเคียวโทอิซึเซ็งในฐานะหนึ่งในสี่เกมของเมก้าไดรฟ์ที่ได้รับการเผยแพร่โดยเซกา ไม่เหมือนกับชื่อเกมอื่น ๆ ที่เหลือ มาเคียวโทอิซึเซ็งไม่เคยได้รับการเปิดตัวในทวีปอเมริกาเหนือหรือยุโรป ซึ่งเกมที่วางจำหน่ายอย่างเป็นทางการที่อื่นอยู่ในประเทศบราซิลผ่านทางเตกตอยใน ค.ศ. 1999 โดยมีชื่อว่ายูยูฮาคุโช: ซันเซตไฟเตอส์ แม้จะมีจำนวนจำกัด แต่เกมดังกล่าวได้รับการประเมินโดยสิ่งพิมพ์ภาษาอังกฤษหลายฉบับ และได้รับการตอบรับในเชิงบวกจากนักวิจารณ์เป็นส่วนใหญ่ รูปบบการเล่นและตัวเลือกผู้เล่นสี่คนได้รับการยกย่องจากนักวิจารณ์หลายคน ซึ่งหลายคนมองว่าเกมนี้เป็นเกมต่อสู้ที่ดีที่สุดในยุค 16 บิต แม้ว่าจะถูกติเตียนเรื่องกราฟิกและเสียงก็ตาม
รูปแบบการเล่น

ยูยูฮาคุโชมาเคียวโทอิซึเซ็งเป็นเกมต่อสู้ที่สร้างจากซีรีส์มังงะเรื่องราวเหนือธรรมชาติ คนเก่งฟ้าประทาน  ซึ่งเขียนและวาดโดยโยชิฮิโระ โทงาชิ มังงะเรื่องนี้เดินเรื่องตามตัวเอกวัยรุ่น อุราเมชิ ยูสึเกะ ที่สละชีวิตเพื่อช่วยเด็กและได้รับการคืนชีพโดยจ้าวยมบาลแห่งโลกวิญญาณเพื่อไขคดีสไตล์นักสืบที่เกี่ยวข้องกับมนุษย์และปีศาจที่คุกคามโลกที่มีชีวิต เนื้อเรื่องเน้นหนักไปที่ศิลปะการต่อสู้ในขณะที่ดำเนินไป ภาคมาเคียวโทอิซึเซ็งให้ผู้เล่นเลือกหนึ่งใน 11 ตัวละครหลักจากมังงะ เกมนี้ไม่มีโหมดเนื้อเรื่อง, ไม่ดัดแปลง หรือผูกเข้ากับเนื้อเรื่องของเนื้อหาแหล่งที่มา และมีลักษณะไม่กี่อย่างจากนักพากย์ที่สนับสนุน เกมดังกล่าวใช้แม่แบบเกมต่อสู้ที่ได้รับความนิยมจากซีรีส์สตรีทไฟเตอร์ ซึ่งวัตถุประสงค์ของการแข่งแต่ละแมตช์คือเพื่อให้ผู้เล่นหนึ่งคนหรือผู้เล่นหลายคนกำจัดคู่ต่อสู้โดยการลดมาตรวัดพลังชีวิตโดยใช้การโจมตีระยะสั้นและระยะไกลต่าง ๆ บรรดานักสู้จะเคลื่อนที่ในแนวนอนบนสนามรบ 2 มิติ และสามารถกระโดดจากพื้นเพื่อเข้าหาหรือข้ามคู่ต่อสู้ได้ การแข่งแบบตัวต่อตัวสามารถกระทำได้ แต่ภาคมาเคียวโทอิซึเซ็งอนุญาตให้มีตัวละครได้ถึงสี่ตัวในการต่อสู้พร้อมกันในแมตช์เดียว การดำเนินการที่เพิ่มเข้ามานี้เสริมด้วยการรวมเลเยอร์ที่สองในแต่ละสเตจ เช่นเดียวกับซีรีส์กาโรเด็นเซ็ตสึ ผู้เล่นสามารถกระโดดไปยังระนาบแนวนอนที่แยกในฉากหลัง ส่วนการแข่งนั้นไม่จำกัดเวลา
เนื่องจากฝ่ายตรงข้ามหลายคนสามารถเผชิญหน้าได้ทั้งด้านหน้าหรือด้านหลังผู้เล่น การกดแป้นควบคุมทิศทางถอยหลังจะทำให้ตัวละครหันหน้าไปในทิศตรงกันข้ามจากเดิม แทนที่จะถอยหนีหรือบล็อกการโจมตีของศัตรู ภาคมาเคียวโทอิซึเซ็งเข้ากันได้กับทั้งเกมแพดแบบสามปุ่มและหกปุ่มของเมกาไดรฟ์ ปุ่ม "A", "B" และ "C" ของคอนโทรลเลอร์แบบสามปุ่มสามารถจับคู่กับการโจมตีแบบเบา, การโจมตีหนัก และการป้องกันได้ ในขณะที่การเคลื่อนไหวอย่างการพุ่งไปข้างหน้า, การพุ่งถอยหลัง และการผลัดเปลี่ยนระนาบทำได้โดยใช้การผสมผสานพื้นฐาน ของแป้นทิศทางและปุ่ม ส่วนอินพุต "X", "Y" และ "Z" เพิ่มเติมบนคอนโทรลเลอร์แบบหกปุ่มช่วยให้สามารถจับคู่การทำงานทั้งหกเหล่านี้กับปุ่มแต่ละปุ่มได้ ตัวละครทุกตัวสามารถใช้คอมโบ และการโจมตีพิเศษเฉพาะตัวที่อาจทำได้บนพื้นดินหรือในอากาศ ซึ่งบางส่วนสามารถชาร์จสำหรับความเสียหายที่มากกว่า เนื่องจากตัวควบคุมสามปุ่มเป็นแบบมาตรฐานและการกดปุ่มถอยหลังจะเปลี่ยนทิศทางของตัวละคร การทำคอมโบจึงค่อนข้างง่ายในการดำเนินการ ส่วนความสามารถบางอย่างต้องการ "พลังงานวิญญาณ" ที่แสดงด้วยมาตรวัดที่สองภายใต้พลังชีวิตของนักสู้ และสามารถเติมได้โดยกดปุ่มโจมตีค้างไว้ การจู่โจมแบบชาร์จสามารถยกเลิกและจัดเก็บไว้ชั่วคราวได้โดยการกดถอยหลังบนแป้นทิศทาง แล้วปล่อยออกทันทีที่ระดับความแรงนั้นในครั้งต่อไปที่ผู้เล่นใช้ เกมดังกล่าวมีโหมดต่าง ๆ จำนวนมากที่ประกอบด้วยการต่อสู้แบบผู้เล่นเดี่ยวสำหรับการแมตช์แบบตัวต่อตัวที่ต่อเนื่องกัน, โหมดฝึกฝนที่ไม่มีที่สิ้นสุด และตัวเลือกแบบหลายผู้เล่นยังแบ่งออกเป็นแบตเทิลรอยัลที่มีผู้เข้าร่วมสี่คน และแมตช์แท็กทีมกับทีมตรงข้ามสองคน นอกจากนี้ สามารถเลือกโหมดทัวร์นาเมนต์แบบคร่อมซึ่งผู้เล่นแต่ละคน, ทีมผู้เล่น และคอมพิวเตอร์สามารถต่อสู้ได้จนถึงการแข่งชิงแชมป์รอบสุดท้าย ผู้เล่นที่เป็นมนุษย์สูงสุดสี่คนสามารถเข้าร่วมในโหมดหลายผู้เล่น โดยใช้อุปกรณ์มัลติแทปทีมเพลเยอร์ของเซกา
การตอบรับและสิ่งสืบทอด

เมื่อเกมยูยูฮาคุโชมาเคียวโทอิซึเซ็งก็ได้รับคะแนนบทวิจารณ์เฉลี่ยจากนิตยสารญี่ปุ่นที่มีชื่อเสียงหลายฉบับ เช่น แฟมิซือ และบีป! เมกาไดร์ฟ แม้ว่าจะไม่เคยมีการแปลอย่างเป็นทางการในภูมิภาคอื่นนอกเหนือจากทวีปอเมริกาใต้ แต่ก็มีการนำเข้าโดยสิ่งพิมพ์และสิ่งพิมพ์ออนไลน์ในทวีปอเมริกาเหนือกับยุโรปและได้รับการยกย่องมากกว่าที่ทวีปดังกล่าว ซึ่งนิก เดส บาร์เรส จากนิตยสารเกมแฟน ทอม สแตรตตัน จากเกมเมอส์รีพับลิก และบรรณาธิการของนิตยสารรีโทรเกมเมอร์ต่างกล่าวชื่นชมเกมนี้เป็นอย่างมาก โดยเดส บาร์เรส ระบุถึงเกมนี้ว่าเป็น "เกมต่อสู้ 16 บิตที่ดีที่สุดเท่าที่เคยมีมา" ในบทวิจารณ์เมื่อ ค.ศ. 1994 และสรุปว่า "ยูยูฮาคุโชเป็นเกมที่ต้องเห็นด้วยตาตัวเองถึงจะเชื่อ" ส่วนสแตรตตันยังได้อธิบายถึงเกมนี้ใน ค.ศ. 1999 ว่าเป็น "เป็นบรรดานักสู้ 16 บิตที่ดีที่สุดเกมหนึ่งที่เคยมีมา" ตลอดจนนิตยสารรีโทรเกมเมอร์ได้ยกย่องเกมนี้ซ้ำแล้วซ้ำเล่า โดยอธิบายว่าอาจเป็นเกมยูยูฮาคุโชที่ดีที่สุด รวมถึงเป็นหนึ่งในเกมเมกาไดร์ฟและเกมต่อสู้ที่ดีที่สุดในยุค 16 บิต ส่วนเคิร์ต คูลาตา จากนิตยสารออนไลน์ฮาร์ดคอร์เกมมิง 101 กล่าวว่าเกมดังกล่าวสามารถกลายเป็นหนึ่งในเกมลิขสิทธิ์อนิเมะที่ดีที่สุดที่สามารถเทียบชั้นกับเกมต่อสู้ในรายการแข่งขันอื่นได้
ตัวเลือกรูปแบบการเล่นและหลายผู้เล่นถือเป็นจุดเด่นสำหรับนักวิจารณ์จำนวนมาก นิตยสารเรโทรเกมเมอร์สรุปว่าภาคมาเคียวโทอิซึเซ็งเป็น "เกมที่สนุกมากในโหมดผู้เล่นเดี่ยว" โดยเป็นเกมต่อสู้แบบอนิเมะที่เกินจริงและแปลกประหลาด นอกจากนี้ ยังชื่นชมโหมดหลายผู้เล่นเช่นกัน สแตรตตัน, คูลาตา และนิตยสารอิเล็กทรอนิกเกมมิงมันท์ลี (EGM) ต่างพบว่ารูปแบบการเล่นนั้นมีความสมดุลดี สแตรตตันได้ใช้เลเยอร์สองชั้นของเกมเป็นตัวอย่างว่าทำอย่างไรจึงจะรักษาสมดุลนี้ได้ โดยอธิบายว่าผู้เล่นสามารถปัดป้องศัตรูได้อย่างมีกลยุทธ์ด้วยการสลับระนาบหรือชาร์จการโจมตีเพื่อรับมือกับศัตรูที่กระโดดเข้ามาในระนาบของพวกเขา ส่วนคูลาตาได้ให้เครดิตกลไกการเปลี่ยนระนาบในลักษณะเดียวกันสำหรับการให้ความสำคัญกับการป้องกันและการรุกของผู้เล่นอย่างเท่าเทียมกัน และสังเกตว่าการโจมตีด้วยโพรเจกไทล์นั้นจะมีพลังน้อยกว่าต่อยและเตะมาตรฐาน เมื่อเทียบกับเกมแนวต่อสู้ในยุคเดียวกัน นอกจากนี้ กัส สวอน และสตีฟ เมร์เรตต์ ผู้เขียนนิตยสารมีนแมชชีนส์เซกา รวมทั้งทอดด์ ชีโอเลก ผู้ร่วมให้ข้อมูลจากอนิเมะนิวส์เนตเวิร์กต่างรู้สึกพอใจกับโหมดเกมเสริมที่มีหลากหลาย อย่างไรก็ตาม สวอนและเมร์เรตต์ได้ติเตียนรูปแบบการเล่นโดยรวมมากกว่า โดยชี้ให้เห็นถึงจังหวะที่ "เชื่องช้า" และปัญญาประดิษฐ์ที่ไม่เฉียบแหลม ทั้งคู่กล่าวว่าเกมนี้ไม่สามารถเทียบกับสตรีทไฟเตอร์ II และมอร์ทัลคอมแบต II ได้ เนื่องจากเกมทั้งสองเกมเข้าถึงเกมเมอร์ชาวตะวันตกได้ง่ายกว่าใน ค.ศ. 1994 ส่วนนิตยสารอิเล็กทรอนิกเกมมิงมันท์ลียอมรับว่ามีปัญหาในการตามทันการกระทำของตัวละครหลายตัวในการต่อสู้เดียว
แหล่งข้อมูลอื่น

Yu Yu Hakusho Makyō Tōitsusen at MobyGames
นักสู้สี่คนเข้าร่วมการแข่งขันบนระนาบแนวนอนสองเส้นที่แยกจากกัน ส่วนพลังชีวิตและพลังวิญญาณของตัวละครจะแสดงที่ด้านบนของหน้าจอ
อาเรียดนา กูติเอร์เรซ

| อาเรียดนา กูติเอร์เรซ |
| --- | --- |
กูติเอร์เรซในปี 2015
เกิด: อาเรียดนา มาริอา กูติเอร์เรซ อาเรบาโล  (1993-12-25) 25 ธันวาคม ค.ศ. 1993 (31 ปี) บาร์รังกิยา ประเทศโคลอมเบีย
ปีที่ประจำการ: 2015–ปัจจุบัน
ส่วนสูง: 1.78 เมตร (5 ฟุต 10 นิ้ว)
ผู้ดำรงตำแหน่งการประกวดความงาม
สีผม: น้ำตาล
สีตา: น้ำตาล
รางวัล: มิสโคลอมเบีย 2014  (ชนะเลิศ)  นางงามจักรวาล 2015 (รองชนะเลิศอันดับที่ 1)
อาเรียดนา มาริอา กูติเอร์เรซ อาเรบาโล (สเปน: Ariadna María Gutiérrez Arévalo; เกิดเมื่อวันที่ 25 ธันวาคม ค.ศ. 1993) เป็นนางแบบ นักแสดง และนางงามชาวโคลอมเบียที่ได้รับตำแหน่งมิสโคลอมเบีย 2014 และเป็นรองชนะเลิศ นางงามจักรวาล 2015 หลังจากการประกวดเธอได้แสดงในภาพยนตร์เรื่อง XXX: Return of Xander Cage และได้อันดับ 4 ในเรียลลิตีโชว์ เซเลบริตตีบิกบราเธอร์ 1 ของสหรัฐอเมริกา
ชีวิตส่วนตัว

กูติเอร์เรซเกิดในซินเซเลโฮ ประเทศโคลอมเบีย ตอนอายุ 7 เดือนพ่อแม่ของเธอย้ายได้ไปบาร์รังกิยาและเธอเรียนได้ที่โรงเรียนเยอรมันบาร์รังกิยา
กูติเอร์เรซ เป็นนักศึกษา ก่อนที่จะได้รับตำแหน่งมิสโคลอมเบีย 2014 เธอได้รับรางวัล Senorita Sucre (มิสซูเกรโคลอมเบีย 2014) ปัจจุบันเธอทำงานเป็นนางแบบมืออาชีพ
การประกวด > มิสโคลอมเบีย 2014

กูติเอร์เรซได้เข้าร่วมการประกวดมิสโคลอมเบีย 2014 โดยเป็นตัวแทนของจังหวัดซูเกร และเธอได้รับตำแหน่งมิสโคลอมเบีย 2014 เมื่อวันที่ 17 พฤศจิกายน ค.ศ. 2014
เมื่อวันที่ 16 พฤศจิกายน ค.ศ. 2015 กูติเอร์เรซได้มอบมอบมงกุฎให้แก่อันเดรอา โตบาร์ มิสโคลอมเบีย 2015
การประกวด > นางงามจักรวาล 2015

ตอนแรก ฮาร์วีย์ พิธีกรได้ประกาศว่ากูติเอร์เรซเป็นนางงามจักรวาล 2015 และมิสฟิลิปปินส์ เพีย วูร์ทซบาค ได้รองชนะเลิศอันดับ 1 แต่หลังจากกูติเอร์เรซสวมมงกุฎ ฮาร์วีย์ได้กล่าวว่าเขาประกาศผลรางวัลผิด และมิสโคลอมเบียได้รองชนะเลิศอันดับ 1 และวูร์ทซบาคได้เป็นนางงามจักรวาล เปาลินา เบกา นางงามจักรวาล 2014 จึงได้ถอดมงกุฎของกูติเอร์เรซและไปสวมให้วูร์ทซบาค ก่อนที่การออกอากาศจะสิ้นสุดลงอย่างกะทันหัน
แหล่งข้อมูลอื่น

Official Miss Colombia website เก็บถาวร 2008-05-16 ที่ เวย์แบ็กแมชชีน
| ก่อนหน้า> รางวัลและความสำเร็จ | รางวัลและความสำเร็จ | อาเรียดนา กูติเอร์เรซ> รางวัลและความสำเร็จ | รางวัลและความสำเร็จ | ถัดไป> รางวัลและความสำเร็จ |
| --- | --- | --- | --- | --- |
|  เนีย ซานเชซ |  | รองชนะเลิศอันดับ 1 นางงามจักรวาล  (ค.ศ. 2015) |  |  ราเกล เปลิสเซียร์ |
|  เปาลินา เบกา |  | มิสโคลอมเบีย   (ค.ศ. 2014) |  |  อันเดรอา โตบาร์ |
| อันเดรอา เปญูเอลา |  | มิสซูเกร   (ค.ศ. 2014) |  | เปาลา โกเรอา |
วิโรฒ ศรีสุโร

| รศ> ดร.วิโรฒ ศรีสุโร |
| --- | --- |
รศ.ดร.วิโรฒ ศรีสุโร ถ่ายโดย Chrakkrit Phuangphila
เกิด: 9 มกราคม พ.ศ. 2482 อำเภอยะหริ่ง จังหวัดปัตตานี
เสียชีวิต: 1 กุมภาพันธ์ พ.ศ. 2551 (69 ปี)
อาชีพ: สถาปนิก ศิลปิน อาจารย์มหาวิทยาลัย
มีชื่อเสียงจาก: ศิลปวัฒนธรรม และสถาปัตยกรรมอีสาน
รศ.ดร.วิโรฒ ศรีสุโร ได้ศึกษาค้นคว้าและเผยแพร่ความรู้ทางวัฒนธรรมอีสาน จนเป็นที่ยอมรับ และได้รับรางวัลพระสิทธิธาดาทองคำ ผู้มีผลงานดีเด่นทางวัฒนธรรม และรางวัลสถาปนิกดีเด่น เกิดวันที่ 9 มกราคม พ.ศ. 2482 ที่อำเภอยะหริ่ง จังหวัดปัตตานี แต่ใช้ชีวิตอยู่ที่อำเภอโชคชัย จังหวัดนครราชสีมา
การศึกษา

พ.ศ. 2507 วุฒิสถาปัตยกรรมศาสตร์บัณฑิต (อุตสาหกรรมศิลป์) จาก จุฬาลงกรณ์มหาวิทยาลัย ประเทศไทย
พ.ศ. 2519 Certificate : Wood Industrial Machinery ที่ประเทศญี่ปุ่น
พ.ศ. 2534 วุฒิสถาปัตยกรรมศาสตร์ดุษฎีบัณฑิต (กิตติมศักดิ์) จาก จุฬาลงกรณ์มหาวิทยาลัย ประเทศไทย
การทำงาน

วิโรฒ ศรีสุโร เริ่มรับราชการเป็นครูตรี สังกัดวิทยาลัยเทคนิคนครราชสีมา ต่อมาในปี พ.ศ. 2518 จึงได้รับการแต่งตั้งเป็นอาจารย์วิทยาลัยเทคนิคภาคตะวันออกเฉียงเหนือ จากนั้นในปี พ.ศ. 2532 จึงโอนมาสังกัดคณะสถาปัตยกรรมศาสตร์ มหาวิทยาลัยขอนแก่น จนได้รับตำแหน่ง รองศาสตราจารย์ ระดับ 9 กระทั่งปี พ.ศ. 2544 จึงได้ริเริ่มก่อตั้งคณะศิลปประยุกต์และการออกแบบ มหาวิทยาลัยอุบลราชธานี และเป็นคณบดีคนแรกของคณะ
ผลงานแต่งตำราหรือหนังสือ

เบิ่งฮูป-แต้มคำ = Photo-Poem. โรงพิมพ์คลังนานาวิทยา. 2546.
บันทึกอีสานผ่านเลนส์. โรงพิมพ์คลังนานาวิทยา. 2543.
เถียงนาอีสาน: กรณีศึกษาจังหวัดอุบลราชธานี อุดรธานี ยโสธร กาฬสินธุ์ และสกลนคร. คณะสถาปัตยกรรมศาสตร์ มหาวิทยาลัยขอนแก่น. 2538.
สิมอีสาน. คณะสถาปัตยกรรมศาสตร์ มหาวิทยาลัยขอนแก่น. 2536.
การศึกษาและสำรวจ ลักษณะรูปแบบอาคารทางศาสนาในภาคอีสาน (เฉพาะจังหวัดร้อยเอ็ด). คณะสถาปัตยกรรมศาสตร์ มหาวิทยาลัยขอนแก่น. 2535.
การศึกษาและสำรวจ ลักษณะรูปแบบอาคารทางศาสนาในภาคอีสาน (เฉพาะจังหวัดกาฬสินธุ์). คณะสถาปัตยกรรมศาสตร์ มหาวิทยาลัยขอนแก่น. 2535.
สถาปัตยกรรมกลุ่มชนสายวัฒนธรรมไต-ลาว.ขอนแก่น (ประกอบวิชาสถาปัตยกรรมพื้นถิ่น 801 313). คณะสถาปัตยกรรมศาสตร์ มหาวิทยาลัยขอนแก่น. 2534.
ศาสนาคารในกาฬสินธุ์ / โดยวิโรฒ ศรีสุโร และธาดา สุทธิธรรม. คณะสถาปัตยกรรมศาสตร์ มหาวิทยาลัยขอนแก่น. 2534.
หลักบ้านในภาคอีสาน ("บือบ้าน" ในภาคอีสาน) / โดยวิโรฒ ศรีสุโร และธาดา สุทธิธรรม. 2534.
ธาตุอีสาน. เมฆาเพรส. 2531.
อ้างอิง
รางวัล

สถาปนิกดีเด่น ปี 2537 จากสมาคมสถาปนิกสยาม ในพระบรมราชูปถัมภ์ (ในวาระครบรอบ 60 ปีสมาคมสถาปนิกสยาม)
รางวัลพระสิทธิธาดาทองคำ ผู้มีผลงานดีเด่นทางวัฒนธรรม ปี 2534
การเสียชีวิต

อาจารย์วิโรฒ ป่วยเป็นโรคมะเร็งกระเพาะอาหารตั้งแต่ พ.ศ. 2549 และไม่สามารถเดินได้ ต่อมาเมื่อ พ.ศ. 2550 ทางคณะสถาปัตยกรรมศาสตร์ มหาวิทยาลัยขอนแก่น ได้เชิญมาอภิปรายในงานดินเนอร์ทอล์กซึ่งอาจารย์วิโรฒยินดีมาทั้งที่ต้องใช้รถเข็น หลังจากนั้นอาจารย์วิโรฒได้เข้ารักษาตัวอยู่ที่โรงพยาบาลศรีนครินทร์เป็นเวลาหลายเดือนจนกระทั่งเสียชีวิตเมื่อวันที่ 1 กุมภาพันธ์ พ.ศ. 2551
เครื่องราชอิสริยาภรณ์

พ.ศ. 2543 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2540 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. 2534 –  เหรียญจักรพรรดิมาลา (ร.จ.พ.)
เสนีย์ มะดากะกุล

| เสนีย์ มะดากะกุลป> ช., ป.ม. |
| --- | --- |

ข้อมูลส่วนบุคคล
เกิด: 9 มีนาคม พ.ศ. 2478 อำเภอยี่งอ จังหวัดนราธิวาส ประเทศไทย
เสียชีวิต: 3 ธันวาคม พ.ศ. 2534 (56 ปี)
พรรคการเมือง: กิจสังคม (2522—2529)   กิจประชาคม (2529—2532)  เอกภาพ (2532—2534)

เสนีย์ มะดากะกุล (9 มีนาคม พ.ศ. 2478 - 3 ธันวาคม พ.ศ. 2534) อดีตสมาชิกสภาผู้แทนราษฎรจังหวัดนราธิวาส 4 สมัย
ประวัติ

เสนีย์ มะดากะกุล เกิดเมื่อวันที่ 9 มีนาคม พ.ศ. 2478 สำเร็จการศึกษาระดับปริญญาตรี และ ปริญญาโท สาขารัฐศาสตร์ จาก University of Karachi ประเทศปากีสถาน
งานการเมือง

เสนีย์ เคยรับราชการเป็นอาจารย์ที่ แผนกวิชารัฐศาสตร์ ภาควิชาสังคมศาสตร์ คณะมนุษยศาสตร์และสังคมศาสตร์ มหาวิทยาลัยสงขลานครินทร์ (คณะรัฐศาสตร์ มหาวิทยาลัยสงขลานครินทร์ ในปัจจุบัน) ก่อนที่จะลาออก มาลงรับสมัครเลือกตั้งเป็นสมาชิกสภาผู้แทนราษฎรครั้งแรกใน พ.ศ. 2522 สังกัดพรรคกิจสังคม ซึ่งได้รับเลือกตั้งในครั้งดังกล่าว และได้รับเลือกติดต่อกันรวม 4 ครั้ง และเคยเป็นกรรมการบริหารพรรคกิจประชาคมก่อนที่จะรวมกันเป็นพรรคเอกภาพ